smcproject/ml-wiki-sentences huggingface dataset:
ഉത്തരമേഖലയിലെ കടലാനകൾക്കു മാത്രമേ ഇത്തരം സംരക്ഷണം ലഭിക്കുന്നുള്ളൂ; സംരക്ഷണം കിട്ടാത്ത ദക്ഷിണമേഖലയിലെ കടലാനകൾ അതിദ്രുതം വംശനാശത്തെ അഭിമുഖീകരിക്കുകയാണെന്നു പറയാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കടലാന എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കടലാവണക്ക് ഇംഗ്ലീഷ് വിലാസം https://ml.wikipedia.org/wiki/Jatropha_curcas
അമേരിക്കൻ മധ്യരേഖാപ്രദേശങ്ങളിലെ തദ്ദേശവാസിയായ ഒരു സസ്യമാണ്‌ കടലാവണക്ക് .
ഇതിനെ വേലി തിരിക്കുന്നതിന്‌ ഉപയോഗിക്കുന്നുണ്ട്.
അപ്പ, കമ്മട്ടി, കുറുവട്ടി എന്നീ പേരുകളിലും അറിയപ്പെടുന്ന ഈ സസ്യത്തിന്റെ ശാസ്ത്രീയനാമം Jatropha curcas എന്നാണ്‌.
ഇത് Euphorbiaceae സസ്യകുടുംബത്തിലെ അംഗമാണ്‌ .
സംസ്കൃതത്തിൽ ദ്രാവന്തി, ഇംഗ്ലീഷിൽ Purging nut, ഹിന്ദിയിൽ പഹാഡി ഏരണ്ട് എന്നീ പേരുകളിലും അറിയപ്പെടുന്നു.
വരൾച്ചയുള്ള പ്രദേശങ്ങളിലും വളരുന്ന ഈ വൃക്ഷത്തിന്റെ കായയിൽ നിന്നും വേർതിരിച്ചെടുക്കുന്ന എണ്ണ ബയോ ഡീസൽ നിർമ്മാണത്തിനായി ഉപയോഗിക്കുന്നു.
തെക്കൻ കേരളത്തിലെ ചിലയിടങ്ങളിൽ വേലിപ്പത്തൽ എന്നും അറിയപ്പെടുന്നു.
സവിശേഷതകൾ കടലാവണക്കിൻ കുരു
പ്രധാനമായും വിത്തുകൾ വഴിയോ തണ്ടുകൾ മുറിച്ചുനട്ടോ ആണ്‌ ഇതിന്റെ വംശവർദ്ധന നിലനിർത്തുന്നത്.
തടി മൃദുവായതും പശപോലെയുള്ള കറയുള്ളതുമാണ്‌.
ഇലകൾ ചെറിയ തണ്ടുകളിൽ ഓരോന്നായി കാണപ്പെടുന്നു.
പച്ച നിറം കലർന്ന മഞ്ഞ പൂക്കളാണ്‌ ഇതിനുള്ളത്.
പച്ചനിറത്തിൽ കാണപ്പെടുന്ന കായ്കൾ പാകമാകുമ്പോൾ മഞ്ഞ നിറമാകുന്നു.
ഓരോ കായ്കളിലും കറുത്ത നിറത്തിൽ 3വീതം വിത്തുകൾ ഉണ്ടായിരിക്കും.
ഇതിന്റെ ഇലകൾ, വിത്തുകൾ , വിത്തിൽ നിന്നും വേർതിരിച്ചെടുക്കുന്ന എണ്ണ എന്നിവയാണ്‌ പ്രധാന ഉപയോഗവസ്തുക്കൾ .
കടലാവണക്കിന്റെ ഇല ഒടിച്ച് കറയിലെക്ക് ഊതി കുമിളയുണ്ടാക്കി പറത്തുന്നത് നാട്ടിൻ പുറങ്ങളിലെ കുട്ടികളുടെ ഒരു വിനോദമാണ്.
കള്ളാവണക്ക് (കള്ളാണക്ക്‌ )എന്നും വിളിപ്പേരുണ്ട്.
ഔഷധഗുണം
പിത്തം , കഫം, വിരശല്യം , പക്ഷാഘാതം എന്നീ അസുഖങ്ങൾക്ക് ഔഷധങ്ങളിൽ ഉപയോഗിക്കുന്നു .
ചിത്രശാല കടലാവണക്ക് ചിത്രങ്ങൾ കടലാവണക്ക് കടലാവണക്ക് കറ കടലാവണക്ക് കുമിള അവലംബം 1 2 3 4 http://ayurvedicmedicinalplants.com/plants/3113.html Ayurvedic Medicinal Plants എന്ന സൈറ്റിൽ നിന്നും ( ഇപ്പോൾ പ്രവർത്തിക്കുന്നില്ല ) ↑ Indian Medicinal Plants by P. K. Warrier, V. P. K. Nambiar, C. Ramankutty ↑ ↑
കടലാസുപുലി ഇംഗ്ലീഷ് വിലാസം https://ml.wikipedia.org/wiki/Paper_tiger A paper tiger with a U.S. flag, symbolizing American imperialism ( China Pictorial , August 1950 issue)
സാഹിത്യത്തിൽ ഉപയോഗിക്കുന്ന ഒരു ശൈലീപദമാണ് കടലാസുപുലി .
ബാഹ്യമായി കരുത്തുറ്റതെന്ന് പ്രതീതി ജനിപ്പിക്കുന്നതും എന്നാൽ യഥാർത്തത്തിൽ തീർത്തും നിരുപദ്രവകാരിയുമായ ഒരു കാര്യത്തെ സൂചിപ്പിക്കാനുമാണ് ഈ പദം ഉപയൊഗിക്കുന്നത്.
പുരാതന ചൈനീസ് സംസ്കാരത്തിൽ നിന്നാണ് ഈ പ്രയോഗത്തിന്റെ ഉദ്ഭവം zhǐ lǎohǔ (Chinese: 紙老虎) എന്ന വാക്കിന്റെ ഭാഷാന്തരമാണ് കടലാസുപുലി (Paper tiger).
ഈ പദം എന്ന് ഇംഗ്ളീഷ് ഭാഷയിൽ എത്തിയെന്നതിനെക്കുറിച്ച് ഭിന്നാപ്രായമാണുള്ളത്.
ഹോംകോങ്ങിന്റെ രണ്ടാം ഗവർണർ ആയിരുന്ന ജോൺ ഫ്രാൻസിസ് ഡേവിസ് 1836ൽ ഈ പദം ഇംഗ്ളീഷിലേക്ക് തർജ്ജമ ചെയ്യതായി കാണാം.
ഇംഗ്ളീഷ് ഭാഷയിൽ നിന്നാണ് ഈ പദം മലയാളത്തിലെത്തിയത്.
കടലമ്മ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kadalamma
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ നിർമിച്ച മലയാളചലച്ചിത്രമാണ് കടലമ്മ .
ഉദയാ സ്റ്റുഡിയോയിലെ കഥാവിഭാഗം തയ്യാറാക്കിയ കഥയ്ക്കു പൊൻകുന്നം വർക്കി തിരക്കഥയും സംഭാഷണവും എഴുതി.
വയലാർ രാമവർമ രചിച്ചഗാനങ്ങൾക്ക് ജി. ദേവരാജൻ സഗീതം നൽകി.
എക്സൽ പ്രൊഡക്ഷൻസ് വിതരണം ചെയ്ത കടലമ്മ 1963 ഓഗസ്റ്റ് 31 മുതൽ പ്രദർശിപ്പിച്ചുതുടങ്ങി.
അഭിനേതാക്കൾ സത്യൻ ശങ്കരാടി ബഹദൂർ കൊട്ടാരക്കര ശ്രീധരൻ നായർ എസ്.പി. പിള്ള കോട്ടയം ചെല്ലപ്പൻ മണവാളൻ ജോസഫ് നെല്ലിക്കോട് ഭാസ്കരൻ ഗോപിനാഥ് ഗ്രേസി ബി.എസ്. സരോജ മായ മാവേലിക്കര പൊന്നമ്മ അടൂർ പങ്കജം വിലാസിനി പാലാ തങ്കം ബേബി വിനോദിനി മാസ്റ്റർ ബോബൻ പിന്നണിഗായകർ എ.എം. രാജ സി. ഒ. ആന്റോ ജി. ദേവരാജൻ ഗ്രേസി ജിക്കി കെ.ജെ. യേശുദാസ് പി. ലീല പി. സുശീല എസ്. ജാനകി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാ ബേസിൽ നിന്ന് കടലമ്മ
കടലാടി ഇംഗ്ലീഷ് വിലാസം https://ml.wikipedia.org/wiki/Achyranthes
കടലാടി പലതരമുണ്ട്.
മിക്കതും ഔഷധയോഗ്യമായ കുറ്റിച്ചെടികളാണ്.
ചിലവ,
വൻകടലാടി(Achyranthes aspera) ചെറുകടലാടി(Cyathula prostrata) പെരുംകടലാടി(Achyranthes bidentata) ശീമക്കൊങ്ങിണി (Stachytarpheta indica)  - കടലാടി എന്നും പറയും ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കടലാസ് ഇംഗ്ലീഷ് വിലാസം https://ml.wikipedia.org/wiki/Paper ഒരു അടുക്ക് കടലാസ്
രേഖകൾ കൈ കൊണ്ട് എഴുതിസൂക്ഷിക്കാനായി മനുഷ്യർ വികസിപ്പിച്ചെടുത്ത കട്ടി തീരെ കുറഞ്ഞ, വിസ്താരമുള്ള, ഭാരം കുറവായ വസ്തുവാണ് കടലാസ് അഥവാ പേപ്പർ .
അതുണ്ടാക്കാനുപയോഗിച്ചിരുന്ന പാപ്പിറസ് ചെടിത്തണ്ടുകളുടെ പേരിൽ നിന്നാണു പേപ്പർ എന്ന വാക്കുണ്ടായത്.
പോർത്തുഗീസ് ഭാഷയിൽ നിന്നുമാണ് മലയാളത്തിൽ കടലാസ് എന്ന പദം നിലവിൽ വന്നത് (പോർത്തുഗീസ് Cartaz സമ്പ്രദായത്തിൽ നിന്നും) എന്ന് പൊതുവേ കരുതപ്പെടുന്നു.
അറബി ഭാഷയിൽ നിന്നാണെന്നു മറ്റൊരഭിപ്രായവുമുണ്ട്.
പിൽക്കാലത്ത് അച്ചടി, സാധനങ്ങൾ പൊതിഞ്ഞു സൂക്ഷിക്കുക, എഞ്ചിനീയറിങ്ങ് തുടങ്ങിയ വിവിധ ആവശ്യങ്ങൾക്കും അവ ഉപയോഗിക്കാൻ തുടങ്ങി.
ആദ്യകാലത്ത് കൈ കൊണ്ടുണ്ടാക്കിയിരുന്ന കടലാസ് ആധുനികകാലത്ത് സസ്യ നാരുകൾ രാസപ്രക്രിയകളുടെയും യന്ത്രങ്ങളുടെയും സഹായത്തോടെ ഒരു പ്രത്യേക രീതിയിൽ കൂട്ടിച്ചേർത്താണ്‌ നിർമ്മിക്കുന്നത്.
സെല്ലുലോസ് അടങ്ങിയ സസ്യ നാരുകളാണ് ഇതിന് പ്രധാനായും ഉപയോഗിക്കുന്നത്.
ഹൈഡ്രജന് ബന്ധനം മൂലം അവ കൂടിച്ചേർന്ന് നിൽക്കുന്നു.
കടലാസിന്റെ ഭൗതിക ഗുണങ്ങളിൽ അനുയോജ്യമായ മാറ്റങ്ങൾ വരുത്തുന്നതിനായി പോളിപ്രൊപിലീൻ , പോളിഎഥിലീൻ ( പോളിത്തീൻ ) തുടങ്ങിയ കൃത്രിമ നാരുകളും ഉപയോഗിക്കാറുണ്ട്.
കടലാസ് നിർമ്മാണത്തിൽ നാരുകളുടെ പ്രധാന ഉറവിടം പൾപ്‌ വുഡ് എന്ന മരമാണ്.
മറ്റ് സസ്യ നാരുകളായ പരുത്തി , ഹെമ്പ് , ലിനൻ , നെൽച്ചെടിയുടെ തണ്ടുകൾ (വൈക്കോൽ), മുള , ഈറ എന്നിവയും ഉപയോഗിക്കാറുണ്ട്.
ഒറ്റക്കുള്ള ചെറിയ താളുകളായും, വിശറിയടുക്കുകൾ പോലെ മടക്കിവച്ച നീളം കൂടിയ രീതിയിലും, അച്ചടിയന്ത്രങ്ങളിലും മറ്റും ഉപയോഗിക്കാനായി പല വീതിയിലും കിട്ടുന്ന കൂറ്റൻ ചുരുളുകളായും  മില്ലുകളിൽ കടലാസ് നിർമ്മിക്കപ്പെടുന്നു.
ഒന്നാം നൂറ്റാണ്ടിൽ സായ് ലുൺ  ( Cai Lun ) എന്ന ചൈനക്കാരനാണ്‌ കടലാസ് കണ്ടുപിടിച്ചത്.
സസ്യനാരുകൾ, തുണി, ചരട്, മരക്കഷണങ്ങൾ തുടങ്ങിയവ അരച്ച് വെള്ളത്തിൽക്കലക്കുകയും അങ്ങനെയുണ്ടാക്കിയ പൾപ്പിനെ അമർത്തി ജലം നീക്കം ചെയ്ത് ഉണക്കിയുമാണ്‌ അദ്ദേഹം കടലാസ് നിർമ്മിച്ചത്.
ഇന്നും കൈ കൊണ്ട് കടലാസുണ്ടാക്കുന്നതിന്‌ ഈ രീതി തന്നെയാണ്‌ അവലംബിക്കുന്നത്.
നൂറ്റാണ്ടുകളോളം കടലാസ് നിർമ്മിക്കുന്നതിനുള്ള ഈ വിദ്യ ചൈനക്കാർ രഹസ്യമാക്കി വച്ചു.
ആറാം നൂറ്റാണ്ടിലാണ്‌ ഈ വിദ്യ കൊറിയക്കാർക്ക് കൈവശമാകുകയും അവിടെ നിന്ന് ജപ്പാനിലെത്തുകയും ചെയ്തത്.
12-ആം നൂറ്റാണ്ടിൽ ഈ വിദ്യ ബാഗ്ദാദിലെത്തുകയും അവിടെ നിന്നും യുറോപ്പ് , ആഫ്രിക്ക , ഏഷ്യയിലെ മറ്റുപ്രദേശങ്ങൾ എന്നിവിടങ്ങളിലേക്കെത്തുകയും ചെയ്തു ‌.
ഇതും കൂടി കാണുക കടലാസ് വലിപ്പം അവലംബം ↑ {{ cite book }} : Cite has empty unknown parameter: | coauthors= ( help )
എക്സ്പ്രസ്.
ജെഎസ് ഇംഗ്ലീഷ് വിലാസം https://ml.wikipedia.org/wiki/Express.js
എം‌ഐ‌ടി ലൈസൻസിന് കീഴിൽ സൗജന്യവും ഓപ്പൺ സോഴ്‌സ് സോഫ്റ്റ്‌വെയറുമായി പുറത്തിറക്കിയ നോഡ്.
ജെഎസിനായുള്ള ഒരു വെബ് ആപ്ലിക്കേഷൻ ഫ്രെയിംവർക്കാണ് എക്സ്പ്രസ്.
ജെഎസ് , അല്ലെങ്കിൽ എക്സ്പ്രസ് എന്ന് ലളിതമായി പറയുന്നു.
യഥാർത്ഥ രചയിതാവായ ടിജെ ഹോളോവെയ്ചുക് ഇതിനെ സിനാത്ര-പ്രചോദിത സെർവർ എന്ന് വിശേഷിപ്പിച്ചു, അതായത് പ്ലഗിന്നുകളായി ലഭ്യമായ നിരവധി സവിശേഷതകളുമായി തട്ടിച്ചുനോക്കുമ്പോൾ ഇത് താരതമ്യേന കുറവാണ്.
മോംഗോഡിബി ഡാറ്റാബേസ് സോഫ്റ്റ്വെയറും ആംഗുലർ ജെഎസ് ഫ്രണ്ട് എൻഡ് ഫ്രെയിംവർക്കും ഒപ്പം മീൻ(MEAN)സ്റ്റാക്കിന്റെ ബാക്ക്-എൻഡ് ഘടകമാണ് എക്സ്പ്രസ്.
ജെഎസ് സ്ഥാപിച്ചത് ടിജെ ഹോളോവെയ്ചുക് ആണ്.
ജെഎസിന്റെ ഗിറ്റ്ഹബ്ബ് റെസ്പേറ്ററി അനുസരിച്ച് ആദ്യ റിലീസ് 2010 മെയ് 22 നായിരുന്നു.
പതിപ്പ് 0.12
2014 ജൂണിൽ, പ്രോജക്റ്റ് മാനേജുചെയ്യാനുള്ള അവകാശം സ്ട്രോങ്‌ലൂപ്പ് ഏറ്റെടുത്തു.
2015 സെപ്റ്റംബറിൽ സ്ട്രോങ്‌ലൂപ്പ് ഐ‌ബി‌എം ഏറ്റെടുത്തു; 2016 ജനുവരിയിൽ, നോഡ് ജെസ് ഫൗണ്ടേഷൻ ഇൻകുബേറ്റർ മേൽനോട്ടക്കാരന്റെ കീഴിൽ എക്സ്പ്രസ് ജെസ് സ്ഥാപിക്കുമെന്ന് ഐ.ബി‌.
എം പ്രഖ്യാപിച്ചു.
അവലംബം ↑ ↑ Case study: How why to build a consumer app with Node.js .
VentureBeat.com.
എക്സ്പോണെൻഷ്യൽ വളർച്ച ഇംഗ്ലീഷ് വിലാസം https://ml.wikipedia.org/wiki/Exponential_growth എക്സ്പോണെൻഷ്യൽ വളർച്ച (പച്ച നിറത്തിൽ) എങ്ങനെ രേഖീയ (ചുവന്ന നിറത്തിൽ), ക്യൂബിക് (നീല  നിറത്തിൽ) വളർച്ചകളിൽ നിന്നും വ്യത്യസ്തമായി കാണുന്നു എന്ന് ഈ ആരേഖത്തിൽ കാണാം.
Exponential growth Cubic growth Linear growth
ഒരു ഫലനത്തിന്റെ വളർച്ച അല്ലെങ്കിൽ അതിന്റെ വില മാറുന്ന നിരക്ക് ( അവകലജം ) ആ ഫലനത്തിന്റെ അപ്പോഴുള്ള വിലയ്ക്ക് അനുപാതത്തിന് ആണെങ്കിൽ അതിനെ എക്സ്പോണെൻഷ്യൽ വളർച്ച എന്നു വിശേഷിപ്പിയ്ക്കുന്നു.
ഇത്തരം ഫലനങ്ങളെ എക്സ്പോണെൻഷ്യൽ ഫലനങ്ങൾ എന്നും വിളിയ്ക്കുന്നു.
ഇത്തരം ഫലനങ്ങളിൽ സമയം ഇൻപുട്ട് വിലയുടെ (x) ഘാതത്തിൽ (exponent) കണ്ടുവരുന്നു.
ഈ ഘാതം ന്യൂനം (നെഗറ്റീവ്) ആണെങ്കിൽ അന്നേരം വളർച്ച അല്ല ഉണ്ടാകുന്നത്, ഫലനത്തിന്റെ വിലകളിൽ വളരെ പെട്ടെന്നുള്ള അപചയം ആണ് ഉണ്ടാവുക.
ഇത്തരം ഫലനങ്ങളെ എക്സ്പോണെൻഷ്യൽ അപചയം എന്ന് പറയുന്നു.
വിഭിന്ന മണ്ഡലത്തിൽ (discrete domain, ഇൻപുട്ട്/ഔട്ട്പുട്ട് വിലകൾ അനുസ്യൂതമല്ലാതെ മാറുന്ന അവസരങ്ങളിൽ) ഇത്തരം വളർച്ചയെ ജ്യാമിതീയ വളർച്ച എന്നും അപചയത്തെ ജ്യാമിതീയ അപചയം എന്നും വിളിയ്ക്കാറുണ്ട്.
എക്സ്പോണെൻഷ്യൽ വളർച്ചയിലും അപചയത്തിലും ഒരു ഫലനത്തിന്റെ വില മാറുന്ന നിരക്കും അതിന്റെ ആ സമയത്തെ ഔട്ട്പുട്ട് വിലയും തമ്മിലുള്ള അനുപാതം എപ്പോഴും സ്ഥിരമായിരിയ്ക്കും.
വിഭിന്ന മണ്ഡലത്തിന്റെ ഉദാഹരണം എടുക്കുകയാണെങ്കിൽ x എന്ന ചരത്തിന്റെ മാറ്റത്തിന്റെ നിരക്ക് r ആണെന്ന് സങ്കല്പിച്ചാൽ, സമയം t ഓരോ മാത്ര കഴിയുന്തോറും (അതായത് 0, 1, 2, 3, ... തുടങ്ങിയവയുടെ ഗുണിതങ്ങളിൽ. ഇത് അനുസ്യൂതമല്ലാത്തതുകൊണ്ടു ഇതിനിടയിലുള്ള വാസ്തവികസംഖ്യകൾ പരിഗണനക്കെടുക്കുന്നില്ല), ഫലനത്തിന്റെ വില: x t = x 0 ( 1 + r ) t {\displaystyle x_{t}=x_{0}(1+r)^{t}}
x 0 എന്നത് x ന്റെ 0 എന്ന സമയത്തുള്ള വിലയാണ് (initial value).
ഉദാഹരണങ്ങൾ മികച്ച സാഹചര്യങ്ങളിൽ ബാക്ടീരിയകളുടെ എണ്ണം എക്സ്പോണെൻഷ്യൽ ആയി കൂടുന്നു.
ജീവശാസ്ത്രം ഒരു കൾചറിലെ സൂക്ഷ്മാണുക്കളുടെ (ഉദാ: ബാക്ടീരിയ ) എണ്ണം അതിലെ പോഷകാംശങ്ങൾ തീരുന്നതു വരെ എക്സ്പോണെൻഷ്യൽ ആയി വർദ്ധിയ്ക്കും.
ആദ്യത്തെ സൂക്ഷ്മാണു രണ്ടായും ആ രണ്ടെണ്ണം നാലായും ആ നാലെണ്ണം എട്ടായും തുടർന്നുള്ളവ അവയുടെ ഇരട്ടിയായും ഇരട്ടിച്ചുകൊണ്ടിരിയ്ക്കും.
ഇതുപോലെ തന്നെ രോഗപ്രതിരോധ സംവിധാനങ്ങൾ ഒന്നും എടുത്തിട്ടില്ലെങ്കിൽ മനുഷ്യശരീരത്തിൽ കടക്കുന്ന വൈറസുകളും എക്സ്പോണെൻഷ്യൽ ആയി വർദ്ധിയ്ക്കുന്നു..
ഇന്നത്തെ ജനന നിരയ്ക്കും മരണനിരക്കും തുടരുകയാണെങ്കിൽ മനുഷ്യജനസംഖ്യ എക്സ്പോണെൻഷ്യൽ ആയി വർദ്ധിയ്ക്കും.
ഉദാഹരണത്തിന് 1910 മുതൽ 2010 വരെയുള്ള നൂറു വർഷങ്ങൾക്കുള്ളിൽ അമേരിക്കയുടെ ജനസംഖ്യ 1.5% നിരക്കോടെ എക്സ്പോണെൻഷ്യൽ ആയി വർധിച്ചിട്ടുണ്ട്.
ഈ നിരക്കിൽ 50 വർഷങ്ങൾ കൊണ്ട് അമേരിക്കയുടെ ജനസംഖ്യ ഇരട്ടിയാകും.
ഭൗതികശാസ്ത്രം ആണവ ചെയിൻ റിയാക്ഷൻ എക്സ്പോണെൻഷ്യൽ വളർച്ചയുടെ ഒരു നല്ല ഉദാഹരണമാണ്.
അണുവിഘടനത്തിന് വിധേയമാകുന്ന ഓരോ യുറേനിയം ന്യൂക്ലീയസും ഒരു പറ്റം ന്യൂട്രോണുകളെ സ്വാതന്ത്രമാക്കുന്നു.
ഇവയെ അരികിലുള്ള മറ്റു ന്യൂക്ലീയസുകൾ ആഗിരണം ചെയ്യുകയും ഇത് അവയുടെ വിഘടനത്തിനു വഴി തെളിയിക്കുകയും ചെയ്യുന്നു.
ന്യൂട്രോണുകളെ ആഗിരണം ചെയ്യാനുള്ള സംഭാവ്യത അവയ്ക്ക് രക്ഷപ്പെട്ടു പോകാനുള്ള സംഭാവ്യതയെക്കാൾ കൂടുതലാണെങ്കിൽ ഈ അണുവിഘടനം നിയന്ത്രണാതീതമാകുന്നു.
സാമ്പത്തിക ശാസ്ത്രം സാമ്പത്തിക വളർച്ച എക്സ്പോണെൻഷ്യൽ പ്രവർത്തനത്തിന്റെ ഒരു ഉദാഹരണമാണ്.
ഓരോ വർഷത്തെയും മൊത്ത ആഭ്യന്തര ഉത്പാദനം അഥവാ ജി.ഡി.പി യുടെ ഒരു പ്രത്യേക ശതമാനം ആയാണ് അതിന്റെ വളർച്ച രേഖപ്പെടുത്തുന്നത്.
അതായത് താരതമ്യേന സ്ഥിരമായ ഒരു വളർച്ചാ നിരക്ക് ഉള്ള രാജ്യങ്ങളിൽ ഇത് എക്സ്പോണെൻഷ്യൽ ആയി ആണ് വളരുന്നതെന്ന് കാണാം.
ഉദാഹരണത്തിന് രണ്ടാം ലോകമഹായുദ്ധം കഴിഞ്ഞുള്ള കാലയളവിൽ അമേരിക്കയുടെ വളർച്ച സ്ഥിരമായി രണ്ടു ശതമാനത്തോട് അടുപ്പിച്ചു ആയിരുന്നു.
ഇത് എക്സ്പോണെൻഷ്യൽ വളർച്ചയ്ക്ക് ഉദാഹരണമാണ്.
സാമ്പത്തിക രംഗം കൂട്ടുപലിശയുടെ കണക്കുകൂട്ടലുകൾ ആണ് സാമ്പത്തികരംഗത്തെ എക്സ്പോണെൻഷ്യൽ വളർച്ചയുടെ പ്രധാന ഉപയോഗം.
കമ്പ്യൂട്ടർ ടെക്നോളജി കംപ്യൂട്ടറുകളുടെ പ്രവർത്തനക്ഷമതയുടെ വർദ്ധനവ് എക്സ്പോണെൻഷ്യൽ വളർച്ചയുടെ ഒരു ഉദാഹരണം ആണ്.
മൂർ നിയമം ഇതാണ് പ്രവചിയ്ക്കുന്നത്.
ചില കമ്പ്യൂട്ടർ അൽഗോരിതങ്ങളുടെ സമയ സങ്കീർണ്ണത എക്സ്പോണെൻഷ്യൽ ആണ്.
അതായത് അതിന്റെ ഇൻപുട്ടിന്റെ വലിപ്പം മാറുന്നതിനനുസരിച് ആ അൽഗോരിതത്തിലെ ഓടുന്ന വരികളുടെ എണ്ണം എക്സ്പോണെൻഷ്യൽ ആയി വർദ്ധിയ്ക്കുന്നു.
ഓടുന്ന വരികളുടെ എണ്ണത്തിനനുസരിച്ചു അൽഗോരിതം ഓടാനെടുക്കുന്ന സമയവും വർദ്ധിയ്ക്കുന്നു.
ഒരു ഗണത്തിന്റെ എല്ലാ ഉപഗണങ്ങളെയും ( ഘാതഗണം, പവർ സെറ്റ് കണ്ടു പിടിയ്ക്കാനുള്ള അൽഗോരിതം ഇത്തരം എക്സ്പോണെൻഷ്യൽ അൽഗോരിതത്തിന് ഒരു ഉദാഹരണമാണ്.
ചെറിയ ഇൻപുട്ടുകൾക്ക് വളരെ വേഗം ഉത്തരം തരുന്ന അൽഗോരിതം ഇൻപുട്ടിന്റെ വലിപ്പം കൂടുംതോറും മന്ദഗതിയിൽ ആകുന്നു.
വളരെ വേഗം ഇത്തരം അൽഗോരിതങ്ങൾ കംപ്യൂട്ടറുകളുടെ ഇന്നത്തെ പ്രവർത്തനക്ഷമതയ്ക്ക് അപ്പുറം എത്തുകയും ചെയ്യുന്നു.
അടിസ്ഥാന സൂത്രവാക്യം
x എന്ന ഒരു അളവ് താഴെ പറയുന്ന സൂത്രവാക്യം അനുസരിയ്ക്കുകയാണെങ്കിൽ അത് സമയം t യെ എക്സ്പോണെൻഷ്യൽ ആയി  ആശ്രയിയ്ക്കുന്നു എന്ന് പറയാം x ( t ) = a ⋅ b t / τ {\displaystyle x(t)=a\cdot b^{t/\tau }}
a എന്നത് x ന്റെ ആദ്യ വിലയാണ് (initial value), x ( 0 ) = a , {\displaystyle x(0)=a\,,}
b എന്ന സ്ഥിരവില അന്യൂനമായ വളർച്ചാ നിരക്ക് ആണ്, τ എന്നത് x നു ഒരു b തവണ വളരാനുള്ള സമയം ആണ്:
τ ഉം b ഉം ആണെങ്കിൽ അത് എക്സ്പോണെൻഷ്യൽ വളർച്ച ആണ്.
τ 0 ഉം b ഉം ആണ്, അഥവാ τ ഉം 0 b 1 ഉം, ആണെങ്കിൽ അത് എക്സ്പോണെൻഷ്യൽ അപചയം ആണ്.
ഉദാഹരണം:  ഒരു പ്രത്യേക സ്പീഷിസിൽ പെട്ട ബാക്ടീരിയ ഓരോ 10 മിനിറ്റിലും ഇരട്ടി ആകുമെങ്കിൽ 1 ബാക്ടീരിയ വെച്ച് തുടങ്ങിയാൽ ഒരു മണിക്കൂറിനു ശേഷം എത്ര ബാക്ടീരിയ ഉണ്ടാകും?
ചോദ്യത്തിൽ a = 1, b = 2, τ = 10 മിനിറ്റ്.
x ( t ) = a ⋅ b t / τ = 1 ⋅ 2 ( 60 min ) / ( 10 min ) {\displaystyle x(t)=a\cdot b^{t/\tau }=1\cdot 2^{(60{\text{ min}})/(10{\text{ min}})}} x ( 1 hr ) = 1 ⋅ 2 6 = 64.
{\displaystyle x(1{\text{ hr}})=1\cdot 2^{6}=64.
ഒരു മണിക്കൂറിനു ശേഷം 64 ബാക്ടീരിയകൾ ഉണ്ടാകും.
അവകലനസമവാക്യം(Differential equation)
x ( t ) = x ( 0 ) e k t {\displaystyle x(t)=x(0)e^{kt}} എന്ന എക്സ്പോണെൻഷ്യൽ ഫലനം താഴെക്കൊടുക്കുന്ന അവകലസമവാക്യത്തിന്റെ നിർധാരണം ആണ്: d x d t = k x {\displaystyle \!\,{\frac {dx}{dt}}=kx}
ഇവിടെ ഫലനത്തിന്റെ വിലയുടെ മാറ്റത്തിന്റെ നിരക്ക് ഫലനത്തിന്റെ വിലയെ ആശ്രയിച്ചിരിയ്ക്കുന്നു എന്ന പ്രസ്താവനയാണ് ഈ സമവാക്യം.
ഇതിനെ നേരിട്ടുള്ള സമാകലനം (integration) ഉപയോഗിച്ച് നിർധാരണം ചെയ്യാവുന്നതാണ്: d x d t = k x d x x = k d t ∫ x ( 0 ) x ( t ) d x x = k ∫ 0 t d t ln ⁡ x ( t ) x ( 0 ) = k t .
{\displaystyle {\begin{aligned}{\frac {dx}{dt}} =kx\\[5pt]{\frac {dx}{x}} =k\,dt\\[5pt]\int _{x(0)}^{x(t)}{\frac {dx}{x}} =k\int _{0}^{t}\,dt\\[5pt]\ln {\frac {x(t)}{x(0)}} =kt.
\end{aligned}}}
അതിനാൽ x ( t ) = x ( 0 ) e k t {\displaystyle x(t)=x(0)e^{kt}}
മുകളിലെ സമവാക്യത്തിൽ k 0 ആണെങ്കിൽ അത് എക്സ്പോണെൻഷ്യൽ അപചയം ആണ് .
എക്സ്പോണെൻഷ്യൽ കഥകൾ ചെസ്സ്കളത്തിലെ അരിമണികൾ
ഒരിയ്ക്കൽ സിസ്സ ബെൻ ദാഹിർ എന്ന മന്ത്രി തന്റെ രാജാവായ ശരീമിന് മനോഹരമായ ഒരു ചെസ്സ് കളം  സമ്മാനിച്ചു.
ഇതിനു പകരമായി എന്താണ് വേണ്ടതെന്ന് ചോദിച്ച രാജാവിനോട് മന്ത്രി വളരെ നിസ്സാരമായ ഒരു കാര്യമാണ് ആവശ്യപ്പെട്ടത്.
കളത്തിലെ ആദ്യത്തെ കള്ളിയിൽ ഒരു അരിമണി, രണ്ടാമത്തേതിൽ രണ്ടെണ്ണം, മൂന്നാമത്തേതിൽ നാലെണ്ണം, നാലാമത്തേതിൽ എട്ടെണ്ണം അങ്ങനെ ഓരോ കളിയിലും തൊട്ടു മുന്നിലുള്ള കള്ളിയിലെ അരിമണികളുടെ എണ്ണത്തിന്റെ ഇരട്ടി വേണം എന്നായിരുന്നു അദ്ദേഹം ആവശ്യപ്പെട്ടത്.
ഇപ്രകാരം അരിമണി വെച്ച് തുടങ്ങിയ രാജാവ് ഉടനെ തന്നെ പ്രശ്നത്തിലകപ്പെട്ടു.
21-മത്തെ കളത്തിൽ ഒരു ദശലക്ഷത്തിലധികം അരിമണികൾ വേണ്ടി വന്നു.
41-മത്തെ കളത്തിൽ ഒരു ദശലക്ഷം ദശലക്ഷത്തിലധികം അരിമണികൾ വേണ്ടി വന്നു.
ലോകത്തുള്ള മുഴുവൻ അരിമണികൾ വെച്ചാലും 64 കളങ്ങളിലും വെയ്ക്കാനുള്ള അരിമണികൾ തികയില്ല എന്ന് രാജാവിന് മനസ്സിലായി.
അവലംബം ഉറവിടങ്ങൾ Meadows, Donella H., Dennis L. Meadows, Jørgen Randers, and William W. Behrens III.
(1972) The Limits to Growth .
New York: University Books.
ISBN 0-87663-165-0 0-87663-165-0 Porritt, J. Capitalism as if the world matters , Earthscan 2005.
ISBN 1-84407-192-8 1-84407-192-8 Swirski, Peter.
Of Literature and Knowledge: Explorations in Narrative Thought Experiments, Evolution, and Game Theory .
ISBN 0-415-42060-1 0-415-42060-1 Thomson, David G. Blueprint to a Billion: 7 Essentials to Achieve Exponential Growth , Wiley Dec 2005, ISBN 0-471-74747-5 0-471-74747-5 Tsirel, S. V. 2004.
On the Possible Reasons for the Hyperexponential Growth of the Earth Population .
Mathematical Modeling of Social and Economic Dynamics / Ed.
by M. G. Dmitriev and A. P. Petrov, pp. 367–9.
Moscow: Russian State Social University, 2004.
പുറംകണ്ണികൾ Growth in a Finite World – Sustainability and the Exponential Function — Presentation Dr. Albert Bartlett: Arithmetic, Population and Energy Archived 2011-12-19 at the Wayback Machine .
— streaming video and audio 58 min exponential growth calculator — Online exponential growth Calculator
എക്സ്പ്രസ് (മലയാളപത്രം)
1945 മുതൽ 1996 വരെ തൃശ്ശൂരിൽ നിന്നു പ്രസിദ്ധീകരിച്ചിരുന്ന മലയാള പത്രമാണ് എക്‌സ്പ്രസ് .
കെ. കൃഷ്ണൻ ആണ് സ്ഥാപകൻ.
കോട്ടയം മുതൽ കണ്ണൂർ വരെ പ്രചാരമുണ്ടായിരുന്നതും ഏറെ ശ്രദ്ധിക്കപ്പെട്ടിരുന്നതുമായ ദിനപത്രമായിരുന്നു എക്‌സ്പ്രസ്.
വി.കരുണാകരൻ നമ്പ്യാർ, ആർ.എം.മനക്കലാത്ത്, മംഗലാട്ട് രാഘവൻ, എ.പി. നമ്പ്യാർ, ടി.വി. അച്യുതവാര്യർ, പി.ശ്രീധരൻ തുടങ്ങിയ പ്രമുഖർ പല കാലങ്ങളിൽ എക്സ്പ്രസ് പത്രത്തിൽ പ്രവർത്തിച്ചിട്ടുണ്ട്.
1944 ആഗസ്ത് 17നു - (ചിങ്ങം ഒന്ന്) പത്രം എന്ന ആശയത്തിനു തൃശ്ശൂരിൽ തുടക്കമാകുന്നത്.
സോഷ്യലിസ്റ്റ് വിശ്വാസികളായ ഒരു സംഘം യുവാക്കളാണ് ഇതിനു തുടക്കമിട്ടത്.
അതിൽ പ്രധാനി തമിഴ് ബ്രാഹ്മണവിഭാഗത്തിൽ പെട്ട കെ.കൃഷ്ണൻ ആയിരുന്നു.
സോഷ്യലിസ്റ്റ് ആവേശവും പത്രപ്രവർത്തന ആവേശവും ഒരു പോലെ ഉണ്ടായിരുന്ന ആളായിരുന്നു വിദ്യാഭ്യാസവകുപ്പിൽ ഉദ്യോഗസ്ഥനായിരുന്ന കൃഷ്ണൻ.
പല പത്രങ്ങൾക്കും റിപ്പോർട്ട് അയക്കുമായിരുന്നു അദ്ദേഹം.
അക്കാലത്തു തൃശ്ശൂരിൽ നല്ലൊരു പത്രം ഉണ്ടായിരുന്നില്ല.
1962-ൽ മാത്രമേ കൊച്ചിയിൽനിന്നു മാതൃഭൂമി വന്നുതുടങ്ങിയുള്ളൂ.
മനോരമ കോട്ടയത്തു നിന്നു കാര്യമായി എത്താറുമില്ല.
അങ്ങനെയാണ് പത്രം തുടങ്ങിയത്.
ഭരിക്കുന്നവർക്കൊപ്പമല്ല, ഭരിക്കപ്പെടുന്നവർക്കൊപ്പം നിൽക്കും എന്നതും ആരു ഭരിച്ചാലും പ്രതിപക്ഷമായി പ്രവർത്തിക്കും എന്നതുമായിരുന്നു പത്രത്തിന്റെ നയം.
തൃശ്ശൂരിൽ പ്രവർത്തിച്ചിരുന്ന ഗോമതി പത്രത്തിൽനിന്നു സഹപത്രാധിപരായിരുന്ന വി.കരുണാകരൻ നമ്പ്യാർ 1956-ൽ എക്‌സ്പ്രസ്സിൽ ചേർന്നതിനു ശേഷമാണ് പത്രത്തിന് പുതിയ ജീവൻ കൈവന്നത്.
അറുപതുകളിൽ എല്ലാ ജില്ലകളിലും ലേഖകന്മാർ നിയോഗിക്കപ്പെട്ടു.
ജില്ലാ വാർത്തകൾ കള്ളി തിരിച്ചു വലുതായി കൊടുത്തുപോന്നതുകൊണ്ട് ദൂരെയുള്ള ജില്ലകളിലും പത്രത്തിന് പ്രിയം വർദ്ധിച്ചു.
ഇടതുപക്ഷ സ്വഭാവമുള്ള വിമർശന മുഖപ്രസംഗങ്ങളും പ്രമുഖരുടെ ലേഖനങ്ങളും വായനക്കാർക്ക് കൗതുകമുണ്ടാക്കുന്ന തരം തലക്കെട്ടുകളും പത്രത്തിന്റെ പ്രചാരം വർദ്ധിക്കാൻ പ്രയോജനപ്പെട്ടു.
ഒരു ഘട്ടത്തിൽ തൃശ്ശൂർ ജില്ലയിലെ വലിയ പത്രം എക്‌സ്പ്രസ് ആയിരുന്നു.
തകർച്ച
പത്രത്തെ വളർത്തിക്കൊണ്ടുവന്ന സ്ഥാപകൻ കെ.കൃഷ്ണൻ 1969-ൽ മരിച്ചു.
ആ ഘട്ടത്തിൽ, ചില നയപരമായ തീരുമാനങ്ങൾ സ്ഥാപനത്തെ സാമ്പത്തികമായി തളർത്തുന്നുണ്ടായിരുന്നു.
കേരള ക്രോണിക്ക്ൾ എന്നൊരു ഇംഗ്ലീഷ് പത്രം തുടങ്ങിയതായിരുന്നു അതിലൊന്ന്.
എക്‌സ്പ്രസ് പത്രത്തിലെ വാർത്തകൾ അപ്പടി ഇംഗ്ലീഷിലാക്കിയതായിരുന്നു പത്രത്തിന്റെ ഉള്ളടക്കം.
വലുതായി പ്രചാരമമോ പരസ്യമോ കിട്ടാതിരുന്നതുകൊണ്ടു ഇംഗ്ലീഷ് പത്രം എക്‌സ്പ്രസ്സിന് ഒരു ബാദ്ധ്യതയായി.
മകൻ കെ.ബാലകൃഷ്ണൻ ആണ് കെ.കൃഷ്ണനു ശേഷം പത്രച്ചുമതല വഹിച്ചിരുന്നത്.
പുതിയ വെല്ലുവിളികൾ നേരിടാൻ സ്ഥാപനത്തിനു കഴിഞ്ഞില്ല.
സാങ്കേതികവും സാമ്പത്തികവുമായ സൗകര്യങ്ങൾ കൂടുതലുള്ള മാതൃഭൂമി പത്രം തൃശ്ശൂരിൽ യൂണിറ്റ് ആരംഭിച്ചത് എക്‌സ്പ്രസ്സിന് ക്ഷീണമുണ്ടാക്കി.
വൈകാതെ മനോരമയും തശ്ശൂരിൽ യൂണിറ്റ് തുടങ്ങി.
പരസ്യത്തിന്റെ ലഭ്യത കുറഞ്ഞു.
പുതിയ വെല്ലുവിളികൾ നേരിടാൻ വലിയ തോതിൽ മുതൽമുടക്ക് ആവശ്യമായിരുന്നു.
പക്ഷേ, സ്ഥാപനത്തിന് അതിനുള്ള കഴിവുണ്ടായിരുന്നില്ല.
നായർ സർവ്വീസ് സൊസൈറ്റി പത്രനടത്തിപ്പിന് 25 ലക്ഷം രൂപ മുതൽമുടക്കുകയും മാതൃഭൂമി മുൻ പത്രാധിപർ വി.പി.രാമചന്ദ്രൻ, പ്രഗല്ഭ പത്രപ്രവർത്തകൻ ടി.വേണുഗോപാലൻ തുടങ്ങിയവരെ ചുമതലക്കാരായി നിയമിക്കുകയും ചെയ്‌തെങ്കിലും  എക്‌സ്പ്രസ് പ്രശ്‌നങ്ങൾ അതുകൊണ്ടൊന്നും പരിഹൃതമായില്ല.
സാമ്പത്തികമായി പ്രതിസന്ധി നേരിടുന്ന ഘട്ടത്തിലാണ് ദേശീയ നേതാവും മുൻ കേന്ദ്രമന്ത്രിയുമായ ഡോ. സുബ്രഹ്മണ്യസ്വാമി പത്രത്തിന്റൈ ഓഹരികൾ വാങ്ങിയത്.
അദ്ദേഹം അക്കാലത്ത് ജനതാപാർട്ടി]യുടെ തലവനായിരുന്നു.
പത്രം ശക്തിപ്പെടുത്താൻ അദ്ദേഹം കുറെ മൂലധനം നിക്ഷേപിച്ചെങ്കിലും പ്രയോജനമുണ്ടായില്ല.
പത്രത്തിന്റെ സ്ഥിതി മോശമാവുകയും ബാദ്ധ്യത വർദ്ധിക്കുകയുംചെയ്ത ഘട്ടത്തിൽ ഡോ. സുബ്രഹ്മണ്യസ്വാമി ചെയർമാൻ സ്ഥാനമൊഴിഞ്ഞിരുന്നു.
ലോർഡ് കൃഷ്ണ ബാങ്കിൽനിന്നു വാങ്ങിയ വായ്പ തിരിച്ചടക്കാനാവാതെ ബാദ്ധ്യത വൻതോതിൽ വർദ്ധിക്കുന്നുണ്ടായിരുന്നു.
നിൽക്കക്കള്ളിയില്ലാതെ എക്‌സ്പ്രസ് പ്രവർത്തനം നിർത്തിയപ്പോൾ ഇരുനൂറിലേറെ തൊഴിലാളികളും പത്രപ്രവർത്തകരും തൊഴിൽരഹിതരായി .
ഡൽഹിയിൽ കോൺഗ്രസ് ഉടമസ്ഥതയിൽ നടന്നു വരികയും പിന്നീട് പൂട്ടുകയും ചെയ്ത നാഷനൽ ഹെറാൽഡ് പത്രം സംബന്ധിച്ച് സോണിയാ ഗാന്ധിക്കും മറ്റും എതിരെ ഡോ. സുബ്രഹ്മണ്യസ്വാമി ആരോപണം ഉന്നയിച്ചപ്പോൾ ഡോ. സ്വാമിയുടെ എക്‌സ്പ്രസ് പത്ര ഇടപാടുകളും അന്വേഷണവിധേയമാക്കണമെന്ന ആവശ്യം ഉയർന്നുവന്നിരുന്നു.
ആ വിവാദവും ക്രമേണ കെട്ടടങ്ങുകയാണ് ചെയ്ത്.
2003 മേയിൽ എക്‌സ്പ്രസ് പത്രം ലിക്വിഡേറ്റ് ചെയ്തു.
അവലംബം ↑ |keralasahityaakademi.org ↑ ↑ ↑ Archived 2017-06-29 at the Wayback Machine .
|keralamediaacademy.org ↑ ↑ ↑ |asianetnews
എക്സ്യുവി ഇംഗ്ലീഷ് വിലാസം https://ml.wikipedia.org/wiki/Exuviae
അകശേരുകികളായ പ്രാണികൾ , ചിലന്തികൾ , ക്രസ്റ്റേഷ്യൻ തുടങ്ങിയ ജീവികൾ രൂപാന്തരീകരണം നടത്തുമ്പോൾ പൊഴിച്ചു കളയുന്ന അവയുടെ ബാഹ്യസ്ഥികൂടം ആണ് എക്സ്യുവി .
ഇവയുപയോഗിച്ചും ജീവികളുടെ ഇനവും ലിംഗവും വരെ തിരിച്ചറിയാൻ കഴിയും.
ജീവികളെ ശേഖരിക്കാൻ ബുദ്ധിമുട്ടുള്ള സാഹചര്യങ്ങളിൽ ഇവ ശേഖരിച്ചു പഠിക്കുന്നത് വളരെ പ്രയോജനപ്രദമാണ്.
ലാറ്റിൻ പദമായ exuviae എന്നാൽ "ശരീരത്തിൽനിന്നും കൊഴിഞ്ഞത്" എന്നാണർത്ഥം.
ചിത്രശാല ചിലന്തി ( Anyphops ) ചീവീട് ( Platypleura ) തൊഴുകൈയ്യൻ പ്രാണി ( Orchid mantis ) തേൾ തുമ്പി ( സൂചിവാലൻ രാക്കൊതിച്ചി ) അവലംബം പുറം കണ്ണികൾ Exuvia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എക്സ്പോഷർ ഇംഗ്ലീഷ് വിലാസം https://ml.wikipedia.org/wiki/Exposure ഒരു നീണ്ട എക്സ്പോഷർ ചിത്രം.
നക്ഷത്രങ്ങൾ വരകളായി പകർത്തപ്പെട്ടിരിക്കുന്നു.
Credit: യൂറോപ്യൻ സതേൺ ഒബ്സർവേറ്ററി കടലിന്റെ നീണ്ട എക്സ്പോഷർ ചിത്രം.
ഛായാഗ്രഹണത്തിൽ ഉപയോഗിക്കുന്ന ഒരു സാങ്കേതിക പദമാണ് എക്സ്പോഷർ .
ഒരു ചിത്രമെടുക്കുമ്പോൾ ഛായഗ്രഹണ മാധ്യമത്തിൽ(ഫിലിം/ഫോട്ടോ സെൻസർ)പതിക്കുന്ന പ്രകാശത്തിന്റെ അളവിനെയാണ് എക്സ്പോഷർ എന്ന പദം അർഥമാക്കുന്നത്.
എക്സ്പോഷർ അളക്കുന്നത് ലക്സ് സെക്കന്റിലാണ് .
സാധാരണ ഒരൊറ്റ ഛായാഗ്രഹണത്തിന്റെ എക്സ്പോഷർ ആണ് പറയുക.
ഉദാഹരണമായി ഒരു നീണ്ട എക്സ്പോഷർ എന്നു പറയുമ്പോൾ അർഥമാക്കുന്നത് ഒരൊറ്റ ചിത്രത്തിനു വേണ്ടി അത്ര സമയം ഷട്ടർ തുറന്നുവെച്ചു എന്നാണ്.
എന്നാൽ മൾട്ടിപ്പിൾ എക്സ്പോഷർ കൊണ്ട് അർഥമാക്കുന്നത് ഒന്നിലധികം ചിത്രങ്ങൾ പല എക്സ്പോഷറിൽ എടുത്ത് കൂട്ടിച്ചേർത്ത് ഒരൊറ്റ ചിത്രമാക്കുന്നതിനെയാണ്.
എക്സ്പോഷർ സംവിധാനങ്ങൾ മാന്വൽ എക്സ്പോഷർ
മാന്വൽ സംവിധാനത്തിൽ ഛായാഗ്രാഹകൻ സ്വയം അപ്പെർച്വർ വലിപ്പവും ഷട്ടർ വേഗതയും ക്ലിപ്തപ്പെടുത്തി ആവശ്യമായ എക്സ്പോഷർ നേടുന്നു.
അപ്പെർച്വർ കൂടുതൽ തുറക്കുമ്പോൾ എക്സ്പോഷർ കൂടും അതിന്റെ ഒപ്പം ഡെപ്ത് ഓഫ് ഫീൽഡ് കുറയും.
അതേപോലെ ഷട്ടർ സ്പീഡ് കുറച്ചാൽ എക്സ്പോഷർ കൂട്ടാം പക്ഷെ മോഷൻ ബ്ലർ വന്ന് ചിത്രം വ്യക്തതയില്ലാത്തതാവാൻ സാധ്യത കൂടുന്നു.
ഓട്ടോമാറ്റിക് എക്സ്പോഷർ
ഓട്ടോമാറ്റിക് സംവിധാനത്തിൽ ഛായാഗ്രാഹി ഒരു ടിടിഎൽ എക്സ്പോഷർ മീറ്റർ ഉപയോഗിച്ച് വേണ്ട എക്സ്പോഷർ കണക്കുകൂട്ടി അതു ക്ലിപ്തപ്പെടുത്തി ചിത്രമെടുക്കുന്നു.
ഛായാഗ്രാഹികളിലുള്ള അപ്പെർച്വർ പ്രയോറിറ്റി സംവിധാനം അപ്പെർച്വർ സംഖ്യ ഛായാഗ്രാഹകനു തീരുമാനിക്കാൻ അവസരം കൊടുക്കുന്നു.
ആ സംഖ്യ അനുസരിച്ച് കണക്കുകൂട്ടിയ എക്സ്പോഷർ കിട്ടാൻ വേണ്ട ഷട്ടർ സ്പീഡ് ഛായാഗ്രാഹി ക്ലിപ്തപ്പെടുത്തി ചിത്രമെടുക്കുന്നു.
ഷട്ടർ പ്രയോറിറ്റി സംവിധാനം ഛായാഗ്രാഹകനെ ഷട്ടർ സ്പീഡ് തീരുമാനിക്കാൻ അനുവദിക്കുകയും, കണക്കുകൂട്ടിയ എക്സ്പോഷർ കിട്ടാൻ വേണ്ട അപ്പെർച്വർ സംഖ്യ ഇതിനനുസരിച്ച് ഛായാഗ്രാഹി ക്ലിപ്തപ്പെടുത്തുകയും ചിത്രമെടുക്കുകയും ചെയ്യുന്നു.
എക്സ്പോഷർ കോമ്പൻസേഷൻ
ഛായാഗ്രാഹി കണക്കുകൂട്ടിയ എക്സ്പോഷർ വിലയിൽ മാറ്റങ്ങൾ വരുത്താൻ ഉള്ള സംവിധാനമാണ് എക്സ്പോഷർ കോമ്പൻസേഷൻ .
ഈ സംവിധാനം ഉള്ള ഛായാഗ്രാഹികളിൽ കണക്കുകൂട്ടിയ എക്സ്പോഷർ വില നിശ്ചിത പരിധിക്കുള്ളിൽ കൂട്ടാനോ കുറക്കാനോ സാധ്യമാണ്.
അതുമൂലം ഛായാഗ്രാഹകന്റെ ആവശ്യമനുസരിച്ച് എക്സ്പോഷർ നിശ്ചിത പരിധിക്കുള്ളിൽ നിന്നുകൊണ്ട് ക്ലിപ്തപ്പെടുത്താവുന്നതാണ്.
എക്സ്പോഷർ നഷ്ടപരിഹാരം ഇംഗ്ലീഷ് വിലാസം https://ml.wikipedia.org/wiki/Exposure_compensation
ഛായാഗ്രാഹിയുടെ എക്സ്പോഷർ മീറ്റർ കണ്ടുപിടിക്കുന്ന എക്സ്പോഷർ വിലയിൽ ഒരു പരിധിക്കുള്ളിൽ നിന്നുകൊണ്ട് മാറ്റങ്ങൾ വരുത്താനുള്ള സംവിധാനമാണ് എക്സ്പോഷർ നഷ്ടപരിഹാരം അഥവാ എക്സ്പോഷർ കോമ്പൻസേഷൻ .
ഇതു കൊണ്ട് ഛായാഗ്രാഹകന് എക്സ്പോഷർ വില സ്വയം കണക്കുകൂട്ടാതെ ഛായാഗ്രാഹി കണ്ടുപിടിക്കുന്ന വിലയിൽ മാറ്റങ്ങൾ വരുത്തി ഉപയോഗിക്കാൻ കഴിയുന്നു.
ഇത് കൂടുതൽ വേഗതയിൽ ഛായാഗ്രഹണം നടത്താൻ സഹായകരമാണ്.
എക്സ്പോഷർ നഷ്ടപരിഹാരം ചെയ്യേണ്ടി വരുന്നത് അസാധാരണമായ പ്രകാശവിന്യാസം, ഛായാഗ്രാഹികളിലെ വ്യത്യാസങ്ങൾ, ഫിൽറ്ററുകളുടെ ഉപയോഗം, മനഃപൂർവം കുറഞ്ഞ എക്സ്പോഷർ അല്ലെങ്കിൽ കൂടിയ എക്സ്പോഷർ ചെയ്യൽ മുതലായ സന്ദർഭങ്ങളിലാണ്.
കൂടാതെ ഷട്ടർ ആംഗിൾ , ഫിലിം വേഗത മുതലായ ഘടകങ്ങളിൽ വരുത്തുന്ന മാറ്റം മൂലവും ഛായാഗ്രാഹകർക്ക് എക്സ്പോഷർ നഷ്ടപരിഹാരം ചെയ്യേണ്ടി വരുന്നു.
നിശ്ചലചിത്ര ഛായാഗ്രാഹികളിൽ എക്സ്പോഷർ നഷ്ടപരിഹാരം
ചില നിശ്ചലചിത്ര ഛായാഗ്രാഹികളിൽ, അതു തനിയെ കണക്കുകൂട്ടിയ എക്സ്പോഷർ വില ഛായാഗ്രാഹകന് ഒരു പരിധി വരെ കൂട്ടാനോ കുറക്കാനോ അനുവദിക്കുന്ന സംവിധാനം ഉണ്ട്.
എക്സ്പോഷർ വില പടിപടിയായാണ് മാറ്റം വരുത്തുന്നത്.
ഒരു പടി എക്സ്പോഷർ ഉയർത്തുമ്പോൾ(+1 സ്റ്റെപ്) ഛായാഗ്രഹണമാധ്യമത്തിൽ പതിക്കുന്ന പ്രകാശം ഇരട്ടിയാവുന്നു.
അതുപോലെ ഒരു പടി താഴ്ത്തിയാൽ(-1 സ്റ്റെപ്) പകുതി പ്രകാശമേ പതിക്കൂ.
സാധാരണ 1/4 സ്റ്റെപ് അല്ലെങ്കിൽ 1/2 സ്റ്റെപ് വച്ച് കൂട്ടാനോ കുറക്കാനോ ഉള്ള സംവിധാനം ഉണ്ടാവും.
അപൂർവമായി 3/4 സ്റ്റെപ്, 1 സ്റ്റെപ് വച്ച് മാറ്റാൻ സംവിധാനം ഉള്ള ഛായാഗ്രാഹികളും നിർമ്മിച്ചിട്ടുണ്ട്.
സാധാരണ 2 പടി അല്ലെങ്കിൽ 3 പടി ആയിരിക്കും ഉയർത്താനോ താഴ്ത്താനോ കഴിയുന്ന പരിധി.
ചില ഫിലിം ക്യാമറകളിലും പ്രൊഫഷണൽ ഡിജിറ്റൽ ക്യാമറകളിലും നാലോ അഞ്ചോ പരമാവധി ആറോ പടി വരെ എക്സ്പോഷർ നഷ്ടപരിഹാരം ചെയ്യാൻ അനുവദിക്കുന്ന സംവിധാനം കാണാറുണ്ട്.
എക്സ്പോഷർ നഷ്ടപരിഹാരം ചെയ്യാത്ത മഞ്ഞുമലകളുടെ ചിത്രം അതേ മഞ്ഞുമലകളുടെ ചിത്രം +2 സ്റ്റെപ് എക്സ്പോഷർ നഷ്ടപരിഹാരം സഹിതം
എക്സ്പ് ഐയ്സ്
ശാസ്ത്ര പരീക്ഷണങ്ങളും ശാസ്ത്ര പ്രൊജക്ടുകളും ചെയ്യാൻ സഹായിക്കുന്ന സോഫ്റ്റ്‌വെയറും ഹാർഡ്‌വെയറും അടങ്ങിയ ഒരു ഫ്രെയിംവർക്ക് ആണു എക്സ്പ് ഐയ്സ് (ExpEYES, Experiments for Young Engineers and Scientists) .
ഡൽഹി ആസ്ഥാനമായ് പ്രവർത്തിക്കുന്ന ഇന്റർ യൂണിവേഴ്സിറ്റി ആക്സിലെറേറ്റർ സെന്ററിന്റെ(IUAC) ഫീനിക്സ് എന്ന സംരംഭത്തിന്റെ ഭാഗമായാണു എക്സ്പ് ഐയ്സ് നിർമ്മിച്ചത്.
വിദ്യാർഥികൾക്കും അധ്യാപകർക്കും വേണ്ടി കുറഞ്ഞ വിലയ്ക്ക് പരീക്ഷണശാല ഉപകരണങ്ങൾ വികസിപ്പിക്കുക എന്ന ഉദ്ദേശത്തോടെ 2005 ൽ തുടങ്ങിയ പദ്ധതി ആണു ഫീനിക്സ്(PHOENIX ,Physics with Home-made Equipment and Innovative Experiments).
എക്സ്പ് ഐയ്സ് എന്ന ഉപകരണത്തെ കംമ്പ്യൂട്ടറുമായ് ഒരു യു.എസ്.ബി വഴി ബന്ധിപ്പിച്ചാണു ഉപയോഗിക്കേണ്ടത്.
സിഗ്നൽ ജെനറേറ്റ റും ഓസിലോസ്കോപ്പും എക്സ്പ് ഐയ്സിന്റെ മൂല ക്രമീകരണങ്ങളിൽ തന്നെ ഉൾപ്പെടുത്തിയിരിക്കുന്നു.